آمریکانین کانادا ائلچیسی کلی نیات کرافتا، اؤلوم تهدیدلری احتیوا ائد‌ن و ایچری‌سین‌ده آغ توز ماده اولان مکتوب گؤندریلدی.
کانادا و آمریکا گوونلیک اورگانلارینین سوروشدورما باشلاتدیغی حادثه‌یه قونو اولان مکتوب، ائلچی کرافتین اوتاواداکی ایقامتگاهینا گؤندریلدی.
ائلچیلیک گوونلیک اورگانلارینین اینجه‌لمه‌سی سیراسیندا مکتوب پاکتینده معین ائدیله‌ن آغ توز ماده اوزمانلار طرفیندن اینجه‌لمه‌یه آلیندی.
توزون اؤلومجول تأثیرلره مالیک بیر ماده اولمادیغی، آنجاق مکتوب متنین‌ده اؤلوم تهدیدلرینین یازی‌لی اولدوغو بیلدیریلدی.
مکتوب‌دا، آمریکا ائلچیسی کرافتین استعفایا دعوت ائدیلدیگی، بونو ائتمه‌دیگی تقدیرده اؤلدوروله‌جگی یازدیغی، آیریجا آمریکا پرزیدنتی دونالد ترامپا یؤنه‌لیک تهدیدلره یئر وئریلدیگی ایفاده ائدیلدی.
کانادا خاریجی ایشلر باخانی کریستیا فریلند، سوسیال مئدیا حسابین‌دان،
"ائدیله‌ن تهدید قبول ائدیلمز. ائلچی کرافت، چتین بیر ایش گؤرور و کانادا اونون خیدمتینه سایغی ایله یاناشیر" ایفاده‌سینی ایشلتدی.
